ZAPISNIK 24. SJEDNICE VMO BORONGAJ LUGOVI
3.4.2023., 20:00h, MS Borongaj Lugovi
Prisutni članovi:
1. Ivana Perković
2. Petar Miočević
3. Ivica Milković
4. Bruno Rižmarić
5. Lidija Klanjec
Nazočni članovi VMO prihvaćaju zapisnik 23. sjednice jednoglasno bez rasprave.
Nazočni članovi prihvaćaju jednoglasno bez rasprave

D N E V N I   R E D

1. Aktualna komunalna problematika
2. Izvješća, pitanja i prijedlozi

1. Aktualna komunalna problematika

Predsjednica VMO obavještava nazočne članove kako je 11.3. održala sastanak s korisnicima boćališta u Savudrijskoj ulici, koji su zatražili postavljanje stola s dvije klupe na navedenom boćalištu. Predsjednica VMO stoga predlaže prihvaćanje zaključka kojim bi se tražilo postavljanje navedenog. Zaključak je prihvaćen jednoglasno bez rasprave.

Predsjednica VMO je također obaviještena kako jedan poklopac na ulici Vukomerec desno od ulaza u objekt nekadašnjeg Jurinametala sa sjeverne strane Ulice Vukomerec pušta vodu, te kako je navedeni šaht pun papirnatog smeća. Predsjednica VMO predlaže prihvaćanje zaključka kojim bi se tražilo pregledavanje navedenog šahta i vršenje nužnih intervencija. Zahtjev je prihvaćen jednoglasno bez rasprave.

Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od nadležnih službi zatraži

· očevid, čišćenje i sanaciju šahta i poklopca šahta desno od ulaza u objekt nekadašnjeg Jurinametala sa sjeverne strane Ulice Vukomerec 


2. O učinjenom izvijesti ovo Vijeće.


Predsjednica i potpredsjednik VMO održali su sastanak 3.4. s građanom Dragom Šarićem, koji je tražio postavljanje horizontalne signalizacije i znaka zabrane parkiranja na križanju Kanfanarske i Žminjske ulice, radi poteškoća u prometu koje nastaju zbog automobila parkiranih na navedenom raskrižju. G. Šarić je također predložio postavljanje prometnog ogledala na raskrižju Kanfanarske i ulice Vukomerec kod nekadašnjeg objekta Konzuma, s ciljem poboljšanja sigurnosti i preglednosti prilikom izlaska vozila iz Kanfanarske ulice. Prijedlozi su prihvaćeni jednoglasno bez rasprave.


Zaključak
o rješavanju prometne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od nadležnog gradskog ureda zatraži

· donošenje Rješenja za označavanje horizontalne signalizacije i postavljanje znaka zabrane parkiranja na križanju Kanfanarske i Žminjske ulice zbog poteškoća u prometu koje stvaraju automobili parkirani na navedenom raskrižju


Zaključak
o rješavanju prometne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od nadležnog gradskog ureda zatraži

· donošenje Rješenja za postavljanje prometnog ogledala na raskrižju Kanfanarske ulice i Ulice Vukomerec kod nekadašnjeg objekta Konzum s ciljem poboljšanja sigurnosti i preglednosti prilikom izlaska vozila iz Kanfanarske ulice 



Predsjednica VMO predlaže uklanjanje osušenog stabla i zamjensku sadnju na livadi na Ulici grada Gospića između Getaldićeve i Čavićeve ulice. Prijedlog je prihvaćen jednoglasno bez rasprave.

Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od Podružnice Zrinjevac zatraži

· očevid i donošenje Rješenja za rušenje osušenog stabla te sadnju zamjenskog  stabla na zelenoj površini u Ulici grada Gospića između Getaldićeve i Čavićeve ulice. 


2. O učinjenom izvijesti ovo Vijeće.


Predsjednica VMO predlaže slanje požurnice za zaključak prihvaćen na 21. sjednici VMO vezano za popravak i zamjenu iskrivljenih prometnih znakova na ulici Vukomerec kod kb. 12, te znaka obveznog zaustavljanja kod zgrade Mjesnog odbora. Požurnica će se uputiti mailom.


Članica VMO Lidija Klanjec obavještava nazočne članove kako je došlo do propadanja šahta na Grdoselskoj ulici kod kb. 2, te predlaže sanaciju navedenog šahta. Zaključak je prihvaćen jednoglasno bez rasprave.


Zaključak
o rješavanju aktualne komunalne problematike


1. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da od nadležne službe zatraži

· očevid i izdavanje naloga za sanaciju šahta koji je propao na lokaciji Grdoselska ulica kod k.br. 2

Predsjednica VMO predlaže postavljanje dva stola za stolni tenis na igralištu u Savudrijskoj ulici. Prijedlog je prihvaćen jednoglasno bez rasprave.

Zaključak
o uvrštavanju u Plan komunalnih potreba


1. Vijeće Mjesnog odbora Borongaj Lugovi predlaže Vijeću Gradske četvrti Peščenica-Žitnjak da u Plan komunalnih potreba uvrsti

· postavljanje dva stola za stolni tenis na igralištu u Savudrijskoj ulici


2. O učinjenom izvijesti ovo Vijeće.



2. Izvješća, pitanja i prijedlozi:

Predsjednica VMO obavještava nazočne članove da su nadležne službe Grada Zagreba zatražile od MUP-a RH dokumentaciju o učestalosti prometnih nesreća na ulici Vukomerec od 2018. godine kako bi se mogla donijeti nova odluka o uređenju prometne signalizacije.

Predsjednica VMO je 15.3. održala sastanak s Damjanom Lopatkom iz gradske tvrtke Čistoća. Na navedenom sastanku je obavještena kako je prijedlog postavljanja stazice na ulici Vukomerec prema stambenim zgradama na južnoj strani ulice uvršten u plan malih komunalnih akcija, te kako će biti realizirano u što skorijem roku. Odlučeno je da ograda na dječjem igralištu na ulici Vukomerec kod kb.41 neće biti podizana, ali će biti postavljeni mali golovi za nogomet te će igralište biti dodatno uređeno.

Vezano za zaključak donesen na prošloj sjednici oko troškovnika za nerazvrstane rashode, predsjednica VMO obavještava nazočne članove kako će nepotrošeni troškovi biti vraćeni u proračun grada Zagreba na kraju tekuće godine, stoga nema potrebe za donošenjem zaključka u obliku u kojem je on bio prihvaćen.

S obzirom da nije bilo daljnjih javljanja, ovime je iscrpljen dnevni red, te predsjednica VMO zaključuje 24. sjednicu VMO Borongaj Lugovi u 20:45 sati.



ZAPISNIČAR:			         
Petar Miočević	

							   
KLASA: 024-08/23-003/687

Zagreb, 3. travnja 2023.



Predsjednica  Vijeća Mjesnog odbora
Borongaj Lugovi
								
              Ivana Perković


